Luis er en meget hyggelig og oppmerksom vert. Leiligheten hans ligger flott til på en høyde over stranden, men det er nok nærmere 800 enn 400 meter å gå. Ikke at det gjorde noe. Nabolaget og landsbyen er stille, og passer flott både for en rolig og avslappende ferie, men også som en rolig base for utflukter rundt i Portugal. (2,5 timer til Porto, 40 minutter til Lisboa, nasjonalparken Sintra er også rett ved med alle sine attraksjoner). Leiligheten passer utmerket for barnefamilier og er velutstyrt. Vi var 4 voksne og 2 barn, og det var god plass til oss. Legg merke til at du bør ha bil hvis du skal bo her. Vi fant ingen supermarkeder i gangavstand, og kun kafeer på stranden. Men det er kort vei til Ericeira, og til store hypermarked nær Mafra. Vi kommer veldig gjerne tilbake, og anbefaler Luis og leiligheten hans på det varmeste. Stranden er forøvrig meget barnevennlig, med god boltreplass. Men legg merke til at dette ikke er en strand for svømming - bølgene står på stort sett hele tiden. Men flott å kunne leke seg i bølgene de gangene man trengte å kjøre seg ned.